Mazal-itt gar wallen-iw tmeṭṭut-nni. D taɣezzfant s tuyat tihrawanin, am urgaz, tawenza wessi‘et tettban teḥrec, allen d tiɣiɣdanin, d tiqeṭṭ‘anin, udem-is d aɣezzfan, tamart-is teffeɣ-d. Anzaren-is d imeqqranen, aqemmuc d ameqqran, me‘na tuɣmas-is lhant, tettɣimi tikwal s tqendurt n uxxam, ttmektiɣ-d asmi aɣen-tessɣaray, mi ara d-tessefham ur ttekkseɣ ara allen-iw fell-as. Tesselmadaneɣ tizlatin ɣef tmurt. Tḥemmel snat tɣawsiwin : Franṣa akked lakul-is, acku ulac acu i yas-d-yegran : segmi yemmut urgaz-is d mmi-s di Lezzayer tettmeslay-anteɣ-d tikwal, ɣef twacult-is n « Aveyron Cetlen », seg wat yiseɣ yerna-d icrifen, teɣra leqraya iṣeḥḥan deg uɣerbaz n ddin ameqqran akk yelhan di « rodez » ar tura mazal ttawḍent-tt-id tebratin sɣur taselmadt-is, tamrabeḍt « Saint Gharles ».